पाएं अपने शहर की ताज़ा ख़बरें और फ्री ई-पेपरडाउनलोड करें
अबोहर. गांव धरांगवाला में पड़ोसी युवक की करतूतों से आहत एक युवती ने खुद पर डीजल छिड़ककर आग लगा ली। लड़की को पहले अबोहर के अस्पताल में भेजा गया, लेकिन 80 फीसदी जली लड़की की स्थिति को गंभीर देखते हुए डॉक्टरों ने उसे मेडिकल कॉलेज फरीदकोट रेफर कर दिया। लड़की के बयान पर पुलिस ने युवक अमनदीप सिंह को काबू कर लिया है। सहायक सबइंस्पेक्टर गुरमीत सिंह ने बताया कि गांव धरांगवाला की 17 वर्षीय लड़की को पड़ोस में रहने वाला एक लड़का अमनदीप पिछले काफी समय से मोबाइल पर फोन कर परेशान कर रहा था।
जब कभी लड़की घर से निकलती तो आरोपी उसका रास्ता रोककर अश्लील हरकतें करता। लड़की उसकी हरकतों के बारे में परिजनों को लगातार अवगत करवा रही थी। सोमवार देर शाम अमनदीप ने लड़की के साथ फिर बदतमीजी की, जिससे आहत हुई लड़की ने खुद पर डीजल डालकर आग लगा ली। देर रात अबोहर के सरकारी अस्पताल में इलाज के लिए दाखिल करवाई गई लड़की की हालत को गंभीर देखते हुए उसे मेडिकल कालेज रैफर कर दिया। यहां अब भी उसकी हालत स्थिर बनी हुई है। पुलिस गिरफ्तार किए गए युवक से पूछताछ कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn